குடும்பத்தைப் பொருளீட்டிக் காப்பாற்றும் பொறுப்பை ஆண் மகன் பெற்றிருந்தான். எனவே காக்கும் கடமையை நிறைவேற்ற அவன் பிரிய வேண்டியதாயிற்று. தண்ணீர் சுட்டால் ஆற்றிக் கொள்வது போல ஆணின் பிரிவைப்பெண் ஆற்றிக்கொள்வதுதான் இயல்பு. ஆனால் இன்னும் திரும்பவில்லையே என்று துடிப்பதும் இயல்புதானே. இதுதான் பிரிவாற்றாமை. மயங்கிசைக் கொச்சகக் கலிப்பா தரவு பிரிந்துசெல்வ தில்லையென்றால் பேசிடுக பிரிவுண்டேல் பிரிந்தபின் உயிரிருக்கும் பெண்ணிடத்துப் பேசல்மேல் 1151 இன்பொழுகும் பார்வையினால் இவர்கட்டிப் போட்டாலும் துன்பிருக்கும் பிரிவதிலே சுழன்றிருக்கும் உடலுறவில் 1152